Dit staan presies so geskryf in Romeine 9: God het Farao verhard sodat Hy in Farao sy almag kon toon.
As die Bybel ons dan na die diere toe stuur, en na die voëls en die aarde en die see, sodat hulle vir ons moet getuig hoe die Here se hand alles genadiglik voorsien, hoeveel te meer sal Hy dan nie aan ons voorsien nie.
Al word ons soms hoe opstandig ookal as die lewe nie gaan soos ons wil nie, God bestuur ons lewe met sy heiligheid.
Die raadsplan of voorsienigheid van die Here word in die Bybel baie duidelik aan ons geopenbaar. Dit is nie vir ons 'n saak wat heeltemal geheim of onverstaanbaar is nie.
God se raad het voorsien dat die Here Jesus met sy aflegging van sy lewe en die opstanding uit die dood die duiwel oorwin het.
Hy sterf ook sodat God se genade reeds in hierdie lewe oor ons van krag is, sodat ons in alles versorg is, totdat Hy ons in sy heerlikheid opneem.
In hierdie moeilike tye wat die laaste tyd van die aarde se bestaan kenmerk, is God die Heilige Gees ons Leidsman en Trooster.